食完飯，朋友總會帶一句，「食唔食糖水呀？」呢間係我地都幾鍾意幫襯嘅糖水鋪。依家食個糖水都要4，50元，分分鐘貴過正餐。都係呢啲老字號好，價錢平得黎好味。芝麻糊係我最愛（雖然食完會好麻煩），佳佳仍然做得好滑，湯丸都唔係細細粒個啲，加7元有3粒，真心好食。一直都幫襯，係間鋪細左，同埋一到夏天坐門口位都係無冷氣，仲熱過出面呢下真係有啲唔知點。不過都會幫襯嘅，坐入面啲啦唯有。係，佢樓上有雅座，記得一見到服務員上左黎，即刻捉住佢落單。